|  |  |
| --- | --- |
|  | **ZAVOD ZA PROSTORNO UREĐENJE SISAČKO-MOSLAVAČKE ŽUPANIJE** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **NAZIV**  **PROGRAMA:**  **CILJ PROGRAMA:**  **OPIS PROGRAMA:**  **REALIZACIJA FINANCIJSKOG PLANA:**  **POKAZATELJ USPJEŠNOSTI IZVRŠENJA CILJEVA PROGRAMA:** |  | 1. **REDOVITA DJELATNOST ZAVODA ZA PROSTORNO UREĐENJE**   **SISAČKO-MOSLAVAČKE ŽUPANIJE**  Djelatnost Zavoda u obavljanju poslova prostornog uređenja usmjerena je prema stvaranju uvjeta za učinkovitiju provedbu sustava prostornog uređenja, odnosno racionalno i svrhovito korištenje prostora, uz očuvanje svih prirodnih, kulturnih i drugih zaštićenih vrijednosti te uvažavanje sveukupnog gospodarskog, društvenog i kulturnog razvitka utemeljenog na principu prostorne održivosti.  Glavni i prioritetni cilj redovite djelatnosti Zavoda za prostorno uređenje Sisačko-moslavačke županije (nastavno u tekstu: Zavod) je učinkovito, efikasno i kontinuirano izvršavanje poslova iz djelokruga rada Zavoda. Ovaj cilj ostvaruje se osiguravanjem plaća, materijalnih rashoda koji su potrebni za poslovanje Zavoda te osiguravanjem kontinuiranog stručnog usavršavanja svih zaposlenika Zavoda.  Sukladno odredbama Zakona i Statuta, Zavod financijska sredstva za svoj rad ostvaruje iz više izvora. U promatranom razdoblju Zavod je ostvario sljedeće prihode:   |  |  |  |  | | --- | --- | --- | --- | | PRIHODI  1.1. – 30.6.2022. | PLANIRANO | REALIZIRANO | % | | SVEUKUPNI PRIHODI | 2.904.242,00 | 1.318.207,55 | 45,39 | | 6  PRIHODI POSLOVANJA | 2.704.242,00 | 1.118.207,55 | 41,35 | | 67  PRIHODI IZ NADLEŽNOG PRORAČUNA | 2.494.192,00 | 1.068.204,52 | 42,83 | | 64  PRIHODI OD FINANCIJSKE IMOVINE | 50,00 | 3,03 | 6,06 | | 66  PRIHODI OD PRUŽENIH USLUGA | 180.000,00 | 50.000,00 | 27,78 | | 92  REZULTAT POSLOVANJA VLASTITI IZVOR | 200.000,00 | 200.000,00 | 100 | | 63  TEKUĆE POMOĆI IZ PRORAČUNA KOJI IM NIJE NADLEŽAN | 30.000,00 | 0,00 | 0,00 |   Sukladno planiranim prihodima, prema gore prikazanoj tablici, razvidno je ostvarenje prihoda u realnim granicama u promatranom razdoblju.   |  |  |  |  |  | | --- | --- | --- | --- | --- | | RASHODI 1.1. – 30.6.2022. | | PLANIRANO | REALIZIRANO | % | |  | SVEUKUPNI RASHODI | 2.904.242,00 | 1.094.074,98 | 37,67 | | 3 | RASHODI POSLOVANJA | 2.770.742,00 | 1.094.074,98 | 39,49 | | 31 | RASHODI ZA ZAPOSLENE | 1.958.000,00 | 821.737,02 | 41,97 | | 32 | MATERIJALNI RASHODI | 809.392,00 | 271.231,63 | 33,51 | | 34 | FINANCIJSKI RASHODI | 3.350,00 | 1.106,33 | 33,02 | | 4 | RASHODI ZA NABAVU NEFINANCIJSKE IMOVINE | 133.500,00 | 0,00 | 0,00 | | 42 | RASHODI ZA NABAVU PROIZVODNE DUGOTRAJNE IMOVINE | 133.500,00 | 0,00 | 0,00 |   Sukladno gore prikazanoj tablici, prosječan stupanj izvršenosti rashodovne strane Financijskog plana Zavoda u okviru programa „Redovita djelatnost“ javne ustanove Zavod za prostorno uređenje Sisačko-moslavačke županije iznosi 37,67 %, što ukazuje da su sredstva vrlo racionalno korištena za redovan rad i kvalitetno obavljanje osnovne djelatnosti Zavoda.  **2. PROGRAMI ZAVODA ZA PROSTORNO UREĐENJE**  Djelatnost Zavoda određena je člankom 27. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) i obuhvaća osobito:   * izradu, odnosno koordinaciju izrade i praćenje provedbe prostornih planova područne (regionalne) razine; * izradu izvješća o stanju u prostoru; * vođenje informacijskog sustava prostornog uređenja i upravljanje istim u okviru svojih ovlasti; * pripremu polazišta za izradu odnosno stavljanje izvan snage prostornih planova užih područja; * pružanje stručne savjetodavne pomoći u izradi prostornih planova lokalne razine; * druge poslove u skladu sa Zakonom i Statutom Zavoda.   Zavod može izrađivati i prostorni plan područja posebnih obilježja, prostorni plan uređenja grada i općine, generalni urbanistički plan, urbanistički plan uređenja od značaja za Državu, odnosno županiju te obavljati stručne analitičke poslove iz područja prostornog uređenja, ako to zatraži Ministarstvo ili Župan.  Zavod je samostalan u obavljanju svoje djelatnosti i poslovanja. Djelatnosti, radi kojih je osnovan, obavlja sukladno važećim zakonima i propisima, kojima je uređen sustav prostornog uređenja, osnivačkom aktu i Statutu, te stručnim normama, suvremenim i znanstvenim dostignućima i pravilima struke.  Cjelokupna aktivnost Zavoda odvijala se na poslovima i zadacima koji su propisani zakonima iz područja prostornog uređenja, ugovornim obvezama koje je Zavod sklopio u proteklom razdoblju te povjerenim poslovima na temelju odluka Župana.  Tijekom prvog polugodišta 2022. godine Zavod je nastavio započete poslove na izradi prostorno-planske dokumentacije u 2021. godini te započeo izradu novougovorenih dokumenata prostornog uređenja sukladno Programu rada za 2022. godinu.  **2.1. Izrada dokumenata prostornog uređenja**  **2.1.1. Izmjene i dopune prostornog plana Sisačko-moslavačke županije**  **IV. izmjene i dopune Prostornog plana Sisačko-moslavačke županije**  IV. izmjenama i dopunama Prostornog plana Sisačko-moslavačke županije se pristupilo radi utvrđene potrebe za prilagodbom i usklađivanjem prostorno planskih rješenja s novim spoznajama i novim zakonskim odredbama, stručnim studijama i rješenjima, na način da se osigura prostorna održivost, te radi preispitivanja svih prostorno planskih postavki i otklanjanja uočenih nedostataka kako bi se osigurali preduvjeti za održivo gospodarenje prostorom Sisačko-moslavačke županije i omogućila realizacija novih razvojnih projekata.  Odluku o izradi IV. izmjena i dopuna Prostornog plana Sisačko-moslavačke županije („Službeni glasnik Sisačko-moslavačke županije“, broj 30/20) donijela je Županijska skupština Sisačko-moslavačke županije na 21. sjednici održanoj 16. listopada 2020. godine.  Temeljem dostavljenih zahtjeva za izradu IV. izmjena i dopuna Prostornog plana Sisačko-moslavačke županije, proširena Odluka o izradi IV. Izmjena i dopuna Prostornog plana Sisačko-moslavačke županije donesena je na 3. sjednici Županijske skupštine održane 20. listopada 2021. godine (Sl. gl. SMŽ br. 23/21.), a dopuna te Odluke 25. studenog 2021. (Sl. gl. SMŽ br. 27/21.).  Sukladno članku 88. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19), obaviješteni su javnost i ostali potencijalno zainteresirane subjekti o izradi Plana te je u skladu s čl. 90. istog zakona od javnopravnih tijela zatraženo da dostave svoje zahtjeve za potrebe izrade Plana (podatke, planske smjernice i propisane dokumente).  U prvom polugodištu 2022. godine završena je analiza i obrada pristiglih zahtjeva te se pristupilo izradi Nacrta prijedloga IV. izmjena i dopuna Prostornog plana Sisačko-moslavačke županije.  **V. izmjene i dopune Prostornog plana Sisačko-moslavačke županije**  Odluku o izradi V. izmjena i dopuna Prostornog plana Sisačko-moslavačke županije (u daljnjem tekstu: V. ID PPSMŽ) donijela je Županijska skupština Sisačko-moslavačke županije 21. 12. 2021. godine („Službeni glasnik Sisačko-moslavačke županije“ br. 31/21.).  V. izmjenama i dopunama Prostornog plana Sisačko-moslavačke županije pristupa se „radi iskazanog interesa za ulaganje koje je značajno za gospodarski razvoj županije, te stvaranja mogućnosti i preduvjeta za održivo gospodarenje prostorom Sisačko-moslavačke županije i dobivanje novih strateških projekata.“  Nakon donošenja Odluke o izradi IV. izmjena i dopuna Prostornog plana Sisačko-moslavačke županije i Odluke o dopuni Odluke o izradi IV. izmjena i dopuna Prostornog plana Sisačko-moslavačke županije zaprimljen je zahtjev zainteresirane stranke (Petrinja chicken company d.o.o.) za pokretanjem izrade ograničenih izmjena i dopuna Plana radi osiguravanja prostorno planskih pretpostavki za izgradnju kompleksa peradarske farme za uzgoj pilića brojlera u što kraćem roku.  Planirana izgradnja agroindustrijskog kompleksa i prerade poljoprivrednih proizvoda, omogućila bi otvaranje brojnih radnih mjesta, doprinijela razvoju biljne proizvodnje i krmne baze, potaknula razvoj infrastrukture, razvoj srodnih industrija i slično, te u konačnici poboljšala razinu i kvalitetu života stanovništva.  Temeljem članka 85. stavka 1. Zakona o prostornom uređenju, članka 72. Zakona o prostornom uređenju i članka 5. Uredbe o određivanju građevina, drugih zahvata u prostoru i površina državnog i regionalnog značaja, razmotren je zahtjev, te je uvažavajući činjenicu da se radi o mogućem strateškom projektu državnog značaja odlučeno je da se prihvati inicijativa potencijalnog investitora zahvata i pristupi izradi ograničenih izmjena i dopuna Plana.  Sukladno objavi javna rasprava je održana u razdoblju od 2. travnja 2022. do 2. svibnja 2022. godine u organizaciji Upravnog odjela za prostorno uređenje, graditeljstvo i obnovu Sisačko-moslavačke županije uz suradnju stručnog izrađivača V. ID PPSMŽ, Zavoda za prostorno uređenje Sisačko-moslavačke županije.  Prihvaćene primjedbe Ministarstva poljoprivrede, Hrvatskih šuma i Općine Lekenik uvjetovale su znatnije odstupanje od programskih polazišta iz Odluke o izradi V. ID PPSMŽ („Službeni glasnik Sisačko-moslavačke županije“ br. 31/21.), odnosno od rješenja predloženih stručnom podlogom iz čl. 8. Odluke o izradi V. ID PPSMŽ. Iz toga razloga je Županijska skupština Sisačko-moslavačke županije 3. 6. 2022. godine donijela Odluku o izmjeni i dopuni Odluke o izradi V. izmjena i dopuna Prostornog plana Sisačko-moslavačke županije („Službeni glasnik Sisačko-moslavačke županije“ br. 8/22.).  **2.1.2. Izmjene i dopune prostornih planova uređenja jedinica lokalne samouprave**  **IV. izmjene i dopune PPUO Sunja**  Sukladno Odluci o povjeravanju poslova Zavod je nastavio izradu IV. izmjena i dopuna Prostornog plana uređenja Općine Sunja, a koja je započela tijekom drugog polugodišta 2021. godine.  Razlog izrade ID Plana je stvaranje potrebnih prostorno-planskih preduvjeta unutar granica obuhvata Plana kojima će se doprinijeti svrhovitom korištenju prostora u funkciji ravnomjernog i održivog gospodarskog i društvenog razvoja.  Izmjenama i dopunama Plana izvršit će se:  - usklađenje sa Zakonom te drugim zakonima i propisima;  - usklađenje s Prostornim planom Sisačko-moslavačke županije („Službeni glasnik Sisačko-moslavačke županije“ br. 04/01,12/10,10/17,12/19 i 23/19-pročišćeni tekst);  - usklađenje sa zahtjevima koje nadležna javnopravna tijela dostavljaju temeljem čl. 90 Zakona;  - izmjene tekstualnog i grafičkog dijela Plana temeljem razmatranja prijedloga i inicijativa pravnih i fizičkih osoba za izmjene Plana koji su podneseni Općini Sunja sukladno članku 85. Zakona;  - izrada ID Plana na novim katastarskim podlogama u HTRS96/TM te uvrštenje korigiranih administrativnih granica općine i naselja;  - analiza građevinskih područja svih naselja te njihova korekcija nakon utvrđivanja neizgrađenih i izgrađenih dijelova građevinskih područja naselja;  - analiza i korekcija svih izdvojenih građevinskih područja izvan naselja koja su planirana za sve namjene osim za stambenu;  - analiza svih infrastrukturnih koridora (uključivo i komunalnu infrastrukturu) te njihova korekcija u skladu sa zahtjevima nadležnih tijela određenih posebnim propisima;  - izmjene tekstualnog i grafičkog dijela Plana temeljem razmatranja prijedloga i inicijativa Općine Sunja;  - ispravci uočenih tehničkih pogrešaka u tekstualnom i grafičkom dijelu Plana;  - eventualne druge izmjene planskih postavki za koje je uočeno da dovode do problema u provedbi Plana.  Izrađen je i dostavljen Nacrt prijedloga IV. izmjena i dopuna Prostornog plana uređenja Općine Sunja.  **II. izmjene i dopune PPUO Gvozd**  Sukladno Odluci o povjeravanju poslova Zavod je nastavio izradu II. izmjena i dopuna Prostornog plana uređenja Općine Gvozd.  II. izmjene i dopune Prostornog plana uređenja Općine Gvozd izrađuju se radi:  a) usklađenja sa Zakonom i Zakonom o gradnji (»Narodne novine«, broj 153/13, 20/17, 39/19 i 125/19) te drugim zakonima i propisima;  b) usklađenja s Prostornim planom Sisačko-moslavačke županije (»Službeni glasnik Sisačko-moslavačke županije«, broj 4/01, 12/10, 10/17, 12/19 i 23/19 - pročišćeni tekst);  c) usklađenja sa zahtjevima koje nadležna javnopravna tijela dostavljaju temeljem članka 90. Zakona;  d) izmjene tekstualnog i grafičkog dijela Plana temeljem razmatranja prijedloga i inicijativa pravnih i fizičkih osoba za izmjene Plana koji su podneseni Općini Gvozd;  e) pretvorba ID Plana u HTRS96/TM sustav i izrada ID Plana na katastarskim podlogama u HTRS96/TM;  f) analiza građevinskih područja svih naselja te njihova korekcija nakon utvrđivanja neizgrađenih i izgrađenih dijelova građevinskih područja naselja;  g) analiza i korekcija svih izdvojenih građevinskih područja izvan naselja koja su planirana za sve namjene osim za stambenu;  h) analiza svih infrastrukturnih koridora (uključivo i komunalnu infrastrukturu) te njihova korekcija u skladu sa zahtjevima nadležnih tijela određenih posebnim propisima;  i) izmjene tekstualnog i grafičkog dijela Plana temeljem razmatranja prijedloga i inicijativa Općine Gvozd.  Izrađen je i dostavljen Nacrt konačnog prijedloga II. izmjena i dopuna Prostornog plana uređenja Općine Gvozd.  **II. izmjene i dopune PPUO Donji Kukuruzari**  Sukladno Odluci o povjeravanju poslova Zavod je nastavio izradu II. izmjena i dopuna Prostornog plana uređenja Općine Donji Kukuruzari.  II. izmjenama i dopunama Prostornog plana uređenja Općine Donji Kukuruzari izvršit će se:  a) usklađenje sa Zakonom i Zakonom o gradnji („Narodne novine“, br. 153/13, 20/17, 39/19 i 125/19) te drugim zakonima i propisima;  b) usklađenje s Prostornim planom Sisačko-moslavačke županije („Službeni glasnik Sisačko-moslavačke županije“ br. 04/01,12/10,10/17,12/19 i 23/19-pročišćeni tekst);  c) usklađenje sa zahtjevima koje nadležna javnopravna tijela dostavljaju temeljem čl. 90 Zakona;  d) izmjene tekstualnog i grafičkog dijela Plana temeljem razmatranja prijedloga i inicijativa pravnih i fizičkih osoba za izmjene Plana koji su podneseni Općini Donji Kukuruzari;  e) pretvorba ID Plana u HTRS96/TM sustav i izrada ID Plana na katastarskim podlogama u HTRS96/TM;  f) analiza građevinskih područja svih naselja te njihova korekcija nakon utvrđivanja neizgrađenih i izgrađenih dijelova građevinskih područja naselja;  g) analiza i korekcija svih izdvojenih građevinskih područja izvan naselja koja su planirana za sve namjene osim za stambenu;  h) analiza svih infrastrukturnih koridora (uključivo i komunalnu infrastrukturu) te njihova korekcija u skladu sa zahtjevima nadležnih tijela određenih posebnim propisima;  i) izmjene tekstualnog i grafičkog dijela Plana temeljem razmatranja prijedloga i inicijativa Općine Donji Kukuruzari.  Izrađen je i dostavljen Nacrt prijedloga II. izmjena i dopuna Prostornog plana uređenja Općine Donji Kukuruzari. Sukladno objavi javna rasprava je održana u razdoblju od 23. svibnja 2022. do 31. svibnja 2022. godine.  **2.1.3. Izmjene i dopune urbanističkog plana uređenja od značaja za županiju**  **I. izmjene i dopune Urbanističkog plana uređenja grada Hrvatske Kostajnice**  Sukladno Odluci o povjeravanju poslova Zavod je ugovorio izradu I. izmjena i dopuna Urbanističkog plana uređenja grada Hrvatske Kostajnice u veljači 2022. godine.  Izradi izmjena i dopuna Plana prvenstveno se pristupa radi usklađenja sa postojećim Prostornim planom uređenja Grada Hrvatske Kostajnice u dijelu cestovnog prometa (usklađenost zahvata sjeverne obilaznice). U postupku izrade izmjena i dopuna Plana razmotriti će se mogućnost prihvaćanja, temeljem obavijesti o izradi izmjena i dopuna Plana, dostavljenih zahtjeva javnih i fizičkih osoba.  **2.2. Ostale mjere i aktivnosti u funkciji izrade i provedbe dokumenata prostornog uređenja**  **2.2.1. Izrada Izvješća o stanju u prostoru**  Izrada četverogodišnjih izvješća o stanju u prostoru obveza je jedinica lokalne samouprave i područne (regionalne) samouprave prema Zakonu o prostornom uređenju („Narodne novine“ broj 153/13, 65/17, 114/18, 39/19 i 98/19).  Izvješća sadrže polazišta, analizu i ocjenu stanja i trendova prostornog razvoja te analizu provedbe prostornih planova i drugih dokumenata koji utječu na prostor, kao i prijedloge za unapređenje prostornog razvoja s osnovnim preporukama mjera za iduće četverogodišnje razdoblje.  Izvješće se izrađuje u skladu s Pravilnikom o sadržaju i obveznim prostornim pokazateljima izvješća o stanju u prostoru („Narodne novine“ br. 48/14.i 19/15.) kojim su određeni sadržaj izvješća, obvezni prostorni pokazatelji, način sudjelovanja javnopravnih tijela u izradi izvješća i drugi zahtjevi u vezi s praćenjem stanja u području prostornog uređenja.  Zavod kontinuirano prati izradu, prikuplja i analizira podatke sudionika u prostoru i izrađuje izvješća o stanju u prostoru za jedinice lokalne samouprave koje to od njega zatraže.  **2.2.2. Suradnja s jedinicama regionalne i lokalne samouprave**  Tijekom prve polovice 2022. godine, Zavod je nastavio uspješnu suradnju s jedinicama lokalne samouprave (gradovima i općinama) i sa susjednim županijama na praćenju i provedbi dokumenata prostornog uređenja.  Zavod je aktivno pratio izradu i donošenje dokumenata prostornog uređenja dostavom podataka, sudjelovanjem na prethodnim i javnim raspravama i davanjem prijedloga i mišljenja na dokumente prostornog uređenja.  Tijekom prve polovice 2022. godine praćena je izrada sljedećih prostorno planskih dokumenata:     * izrada i donošenje prostorno planskih dokumenata u susjednim županijama: * IV. izmjene i dopune Prostornog plana Sisačko-moslavačke županije; * V. izmjene i dopune Prostornog plana Sisačko-moslavačke županije. * izrada i donošenje prostornih planova uređenja gradova/općina: * IV. izmjene i dopune PPUO Sunja; * III. izmjene i dopune PPUG Siska; * II. izmjene i dopune PPUO Gvozd; * IV. izmjene i dopune PPUG Gline; * II. izmjene i dopune PPUO Donji Kukuruzari; * IX. izmjene i dopune PPUG Popovača; * IV. izmjene i dopune PPUO Lipovljani; * III. izmjene i dopune PPUO Dvor; * VIII. izmjene i dopune PPUG Petrinje. * izrada i donošenje generalnih urbanističkih planova uređenja (GUP), urbanističkih planova uređenja (UPU) i detaljnih planova uređenja (DPU) u pojedinim jedinicama lokalne samouprave te stavljanje izvan snage prostornih planova užih područja: * IV. izmjene i dopune UPU Grada Gline; * III. izmjene i dopune GUP grada Siska; * UPU 4 Petrinja; * izmjene i dopune UPU Slatina Petrinja; * izmjene i dopune UPU gospodarske zone Blatnjača Lipovljani; * izmjene i dopune UPU poslovne zone Hatnjak; * UPU Gospodarske zone „Podrušinovec“ Mala Gorica Petrinja; * UPU 18 Kutina; * UPU sportsko rekreacijske zone „Linije“ Lipovljani; * II. izmjene i dopune UPU naselja Dvor; * izmjene i dopune UPU grada Hrvatske Kostajnice; * stavljanje izvan snage UPU Stari grad Sisak u Sisku; * stavljanje izvan snage UPU Caprag-Barutana u Sisku; * stavljanje izvan snage DPU stambenog naselja „Sajmište“ u Petrinji; * VII. izmjene i dopune GUP grada Petrinje; * VI. izmjene i dopune UPU Grada Novske.   Tijekom sudjelovanja u prethodnim i javnim raspravama na izradi prostornih planova uređenja i ostalih dokumenata prostornog uređenja i zaštite okoliša jedinica lokalnih samouprava, Zavod je koordinirao i usmjeravao izradu tih dokumenata u cilju usklađenosti s Prostornim planom Sisačko-moslavačke županije, prostornim planovima susjednih županija te s drugim dokumentima prostornog uređenja od utjecaja na predmetni plan radi učinkovitog korištenja i gospodarenja prostorom te u svrhu zaštite okoliša, prirodne i kulturne baštine.  U okviru suradnje s jedinicama lokalne samouprave, Zavod je na temelju njihovih zahtjeva za predmetne planove davao mišljenja u postupcima ocjene o potrebi strateške procjene utjecaja na okoliš.  Zavod je također, na zahtjev jedinica lokalne samouprave, javnopravnih tijela i fizičkih osoba davao mišljenja i tumačenja za potrebe provedbe prostornih planova.  **2.2.3. Suradnja s upravnim odjelima Sisačko-moslavačke županije**  Prilikom izrade dokumenata prostornog uređenja Zavod kontinuirano surađuje s upravnim odjelima Sisačko-moslavačke županije radi pribavljanja, odnosno razmjene najnovijih podataka. Isto tako, s obzirom na to da Zavod raspolaže s dokumentima prostornog uređenja i podacima o stanju u prostoru, na zahtjev pojedinih upravnih odjela, dostavljao je tražene podatke i mišljenja i izrađivao kartografske prikaze.  Također u svim procesima Zavod aktivno surađuje s ustanovama i drugim institucijama za razmjenu i prikupljanje podataka vezano na prostorno-plansku dokumentaciju.  Zavod je aktivno uključen u izradu Plana razvoja Sisačko-moslavačke županije 2021.-2027. kroz analizu i dostavu primjedbi i sugestija.  **2.2.4. Praćenje stanja u prostoru, uspostava informacijskog sustava**  **2.2.4.1. Informacijski sustav prostornog uređenja Ministarstva**  **graditeljstva i prostornoga uređenja**  Informacijski sustav prostornog uređenja uspostavlja se i vodi za potrebe izrade, donošenja, provedbe i nadzora prostornih planova, trajnog praćenja stanja u prostoru i području prostornog uređenja te izrade izvješća o stanju u prostoru, u skladu sa Zakonom i drugim propisima. Uspostavlja ga i razvija Ministarstvo u suradnji sa zavodima za prostorno uređenje županije, odnosno Grada Zagreba.  Informacijski sustav uspostavlja se i vodi u elektroničkom obliku, kao interoperabilni i multiplatformni sustav kojim se povezuju informacijski sustavi pojedinih javnopravnih tijela, koja temeljem Zakona i posebnih propisa izrađuju i/ili održavaju prostorne podatke i druge podatke značajne za prostorno uređenje.  Prema dostavljenim uputama Ministarstva, Zavod je kontinuirano ažurirao sve dostavljene podatke te dopunjavao katalog metapodataka unutar ISPU sustava za sve planove na području Sisačko-moslavačke županije.  U svrhu stručne i organizirane pohrane, čuvanja, lakšeg pretraživanja i objave podataka na mrežnoj stranici Zavoda, Zavod koristi softwerski program „ArhCoordinator“.  **2.2.4.2. Informacijski sustav prostornog uređenja Zavoda**  U svrhu razvoja i modernizacije struke u području prostornog uređenja, Zavod je uspostavio Geoportal Sisačko-moslavačke županije koji predstavlja aplikaciju kao jedinstveno, odnosno središnje mjesto pristupa prostornim podacima za cijelo područje županije.  Sastoji se od velikog broja kartografskih podloga i slojeva prostornih podataka, topografskih karata, digitalnih orto-foto karata, prostornih planova, planova infrastrukturnih sustava, granica građevinskih područja, koji se mogu pregledavati samostalno ili kombinirano.  Geoportal podrazumijeva korištenje suvremenih informacijskih tehnologija velike brzine (100/100 mb/s) i visoke raspoloživosti, puno lakši pristup građanima za dobivanje potrebnih prostornih podataka (informacija) na području Sisačko-moslavačke županije.  Geoportal podrazumijeva jednu vrstu mrežnog portala koji omogućuje pristup prostornim informacijama te različite povezane usluge (pretraživanje, pregledavanje, preuzimanje, transformaciju, analizu, otkrivanje usluga).  Izrađen je u skladu s važećim propisima iz područja prostornog uređenja. Olakšava dobivanje potrebnih informacija u svrhu dobivanja akata o gradnja kao i ostalih potvrda te omogućuje efikasniji rad tijela lokalne i područne (regionalne) samouprave pri izdavanju dozvola.  Geoportal se kontinuirano ažurira i nadopunjava dodatnim informacijama, slojevima prostornih podataka, kartografskim podlogama, novim dokumentima prostornog uređenja (prostornim planovima) te se kroz uvažavanje prijedloga i primjedbi svih korisnika dograđuje i podiže kvaliteta funkcioniranja geoportala.  U razmatranom razdoblju izvršeno je redovno ažuriranje postojećih slojeva te je implementirana novodonesena prostorno planska dokumentacija.  Zavod je uključen u Registar subjekata Nacionalne infrastrukture prostornih podataka u svrhu servisnog povezivanja podataka geoportala SMŽ s geoportalom NIPP.  **2.3. Ostali poslovi i zadaci Zavoda**  **2.3.1. Izrada stručno analitičkih poslova u sklopu pripremnih radova za izradu izmjene i dopune Prostornog plana Parka prirode Lonjsko polje**  Pored svih navedenih aktivnosti, Zavod je tijekom prvog polugodišta 2022. godine, radio i stručno-analitičke poslove od značaja za prostorno uređenje i zaštitu okoliša, koje je Zavodu povjerilo Ministarstvo prostornog uređenja, graditeljstva i državne imovine, odnosno Župan.  Temeljem Sporazuma s Ministarstvom (KLASA:350-10/21-01/01, URBROJ:2176-117-01-21-3 od 4.2.2021. i KLASA:350-02/21-01/1, URBROJ:531-08-1-21-3, od 5.2.2021. godine Zavod izrađuje sljedeće stručno analitičke poslove u sklopu pripremnih radova za izradu izmjene i dopune Prostornog plana Parka prirode Lonjsko polje koji obuhvaćaju:  1. Analizu i valorizaciju važeće prostorno planske dokumentacije  2. Analizu i valorizaciju postojećeg stanja u obuhvatu Prostornog plana PP Lonjsko polje, uključujući stanje nakon potresa od 28. i 29. prosinca 2020. godine  3. Analizu problematike granica Parka prirode Lonjsko polje  4. Analiza demografske slike unutar granica Parka prirode Lonjsko polje  5. Analizu problematike postojećih eksploatacijskih polja unutar obuhvata Parka  6. Analizu provedbe plana (dozvole, zahvati)  7. Analizu građevinskog područja naselja, izdvojenog dijela građevinskog područja naselja i izdvojenog građevinskog područja izvan naselja  8. Analizu postojećih infrastrukturnih sustava (promet, vodoopskrba i odvodnja, vodnogospodarski sustavi, energetski sustavi, telekomunikacije), unutar obuhvata Prostornog plana PP Lonjsko polje  9. Analiza postojeće zonacije i namjene površina, prostornih kapaciteta (turista) unutar obuhvata Prostornog plana PP Lonjsko polje  10. Analizu zahtjeva za legalizaciju unutar obuhvata Prostornog plana PP Lonjsko polje (kč.br., opis zahvata,....)  11. Analizu izvješća o stanju u prostoru unutar obuhvata Prostornog plana PP Lonjsko polje  12. Analizu zaprimljenih prijedloga  13. Nacrt odluke o izradi plana  14. Anketu i radne sastanke sa dionicima prostora  15. Razvoj naselja, ograničenja, problemske karte  16. Predložiti ciljeve prostornog uređenja unutar obuhvata Prostornog plana PP Lonjsko polje  17. Izvadak mjera zaštite nepokretnih kulturnih dobara iz važećih prostornih planova (po potrebi prema očitovanju nadležnog ministarstva)  18. Drugo, prema uputi Zavoda za prostorni razvoj  U razmatranom razdoblju su izvršeni sljedeći poslovi:  Analiza prostorno planske dokumentacije, građevinskih područja naselja, izdvojenih građevinskih područja izvan naselja, stanja infrastrukturnih sustava na području Parka, demografske slika naselja u PPLP,  zona zaštite u PPLP. Izrađena je  anketa za korisnike Parka prirode Lonjskog polja o uvjetima života u Parku i njihovim potrebama. O provedenim radovima je izrađeno izvješće za Ministarstvo i obavljen je  terenski obilazak Parka s predstavnicima Ministarstva, te dogovor o nastavku radova.  U tijeku je analiza prikupljenih zahtjeva vezanih na planiranu izmjenu i dopunu Prostornog plana Parka prirode Lonjsko polje.  **2.3.2. Povećanje kapaciteta Sisačko-moslavačke županije u području upravljanja rizicima kroz formiranje sveobuhvatne i jedinstvene digitalne platforme o konstrukcijskim svojstvima građevina za upravljanje katastrofama i rizicima**  Zavod se u razmatranom razdoblju prijavio na Poziv za dodjelu bespovratnih sredstava „Priprema projektno-tehničke dokumentacije za projekte u području digitalne transformacije i zelene tranzicije“ s projektnim prijedlogom „Povećanje kapaciteta Sisačko-moslavačke županije u području upravljanja rizicima kroz formiranje sveobuhvatne i jedinstvene digitalne platforme o konstrukcijskim svojstvima građevina za upravljanje katastrofama i rizicima“.  Sisačko-moslavačka županija je iznimno izložena pojavi ugroza, a samim time je ključno kvalitetno upravljati rizicima kako bi se posljedice u što većoj mjeri smanjile. Poučeni događajima iz prošlosti, a čak i aktivnostima odgovora i oporavka na katastrofu koje se odvijaju i danas, Sisačko-moslavačka županije ima bolje shvaćanje svojih potreba.  Projekt obuhvaća izradu digitalne platforme o konstrukcijskim svojstvima građevina za upravljanje katastrofama i rizicima Sisačko-moslavačke županije. Takva platforma i baza podataka je nužan preduvjet, prije svega, za smanjivanje ranjivosti građevina, ali i ranjivosti županije u cjelini. Sveobuhvatna i jedinstvena platforma i baza trenutno ne postoji, a za značajan broj podataka iz tog područja Sisačko-moslavačka županija ovisi o drugim tijelima (Gradovi/Općine, Hrvatski centar za potresno inženjerstvo, Ministarstvo prostornog uređenja, graditeljstva i državne imovine, Grad Zagreb...) što samu županiju dodatno stavlja u nezavidan položaj.  Takva platforma i baza trenutno ne postoji niti u drugim dijelovima Republike Hrvatske, a ne postoje niti projekti za njihovo formiranje. U tom smislu se radi o svojevrsnom pilot projektu.  Ukupna vrijednost projekta je 1.378.125,00 kuna. Ministarstvo regionalnog razvoja i fondova Europske unije je u cijelosti prihvatilo predloženi iznos troškova te financiranje projektnog prijedloga Zavoda u iznosu od 90%.  **2.3.3. Sudjelovanje u postupcima izrade znanstveno-istraživačkih studija, strateških i drugih dokumenata za područje Sisačko-moslavačke županije**  Zavod aktivno sudjeluje, putem svojih imenovanih predstavnika, u procesima izrade znanstveno-istraživačkih studija različitih područja, strateških i drugih dokumenata za područje Sisačko-moslavačke županije te za potrebe istih izrađuje i izdaje potrebne stručne podloge i kartografske prikaze te daje primjedbe i mišljenja. U razmatranom razdoblju Zavod je sudjelovao pri izradi sljedećih dokumenata:   * Plan upravljanja područjima ekološke mreže Cret Blatuša i Šaševa-cret (PU 6040) u sklopu projekta „Razvoj okvira za upravljanje ekološkom mrežom Natura 2000“; * Plan upravljanja područjem ekološke mreže Dolina Une (PU 005) u sklopu projekta „Razvoj okvira za upravljanje ekološkom mrežom Natura 2000“; * Plan upravljanja područjem ekološke mreže Područje oko špilje Gradusa (PU 6041) u sklopu projekta „Razvoj okvira za upravljanje ekološkom mrežom Natura 2000“; * Plan upravljanja područjem ekološke mreže Petrinjčica i područje uz Maju i Brućinu (HR2001387) – područje očuvanja značajno za vrste i stanišne tipove (Grupa 2) (šifra: PU 6039), u sklopu projekta „Razvoj okvira za upravljanje ekološkom mrežom Natura 2000“.   **3. Stručni razvoj Zavoda**  Radi učinkovitog izvršavanja poslova i zadaća Zavoda, provodilo se stručno osposobljavanje djelatnika Zavoda kroz prisustvovanje stručnim tematskim savjetovanjima.  **4. Osiguranje javnosti rada**  Zavod ima svoju mrežnu stranicu (www.zpusmz.hr) koja je tijekom prvog polugodišta 2022. godine kontinuirano ažurirana i osuvremenjivana.  Objavom dokumenata i podataka iz registra podataka, odnosno informacijskog sustava Zavoda, kao i objavama informacija o aktivnostima Zavoda, omogućena je veća javnost rada Zavoda te jednostavniji i brži pristup informacijama o stanju u prostoru, važećoj prostorno-planskoj dokumentaciji te planiranim događanjima.  KLASA:022-02/22-03/01  UR.BROJ:2176-117-01-22-3  Sisak, 23. kolovoza 2022.godine  **RAVNATELJ**  Domagoj Orlić, dipl.ing.prom. |