**OBRAZLOŽENJE**

**UZ POLUGODIŠNJI IZVJEŠTAJ O IZVRŠENJU PRORAČUNA SISAČKO MOSLAVAČKE ŽUPANIJE ZA RAZDOBLJE SIJEČANJ – LIPANJ 2022. GODINE**

**RAZDJEL 017 UPRAVNI ODJEL ZA POSLOVE SKUPŠTINE,PRAVNE I OPĆE POSLOVE**

|  |  |  |
| --- | --- | --- |
| **NAZIV KORISNIKA:**  **DJELOKRUG RADA:** |  | UPRAVNI ODJEL ZA POSLOVE SKUPŠTINE, PRAVNE I OPĆE POSLOVE  U okviru svog djelokruga Upravni odjel za poslove Skupštine, pravne i opće poslove obavlja sljedeće poslove:   * pripremu i organizaciju rada sjednica Županijske skupštine i njenih radnih tijela, * pripremu i izradu nacrta općih i drugih akata koje donosi župan, Županijska skupština i njena radna tijela, * pravna i druga stručna mišljenja u vezi s radom Županijske skupštine i njenih radnih tijela, * normativnu obradu akata koje upravna tijela Županije predlažu na donošenje Županijskoj skupštini, * stručne i administrativne poslove za potrebe predsjednika, potpredsjednika i vijećnika Županijske skupštine te njenih radnih tijela, * predlaganje mjera za unaprjeđenje funkcioniranja područne (regionalne) samouprave, * uređivanje službenog glasila Županije, pripremu i normativnu obradu konačnih tekstova akata župana i Županijske skupštine za objavu, * pravne poslove i davanje pravnih savjeta i mišljenja za potrebe upravnih tijela Županije i tijela Županije, * pravne, stručne i administrativne poslove vezano za sudske sporove, * rješava u upravnim stvarima u prvom stupnju sukladno posebnim propisima, * rješavanje o žalbi protiv rješenja koje donosi nadležno izborno povjerenstvo po prigovoru zbog nepravilnosti u postupku kandidiranja i izbora članova vijeća mjesnih odbora, * izradu prijedloga općih akata i izradu pojedinačnih upravnih i drugih akata radno-pravne naravi za sve službenike i namještenike i dužnosnike Županije te kadrovske poslove, * stručne i administrativne poslove za potrebe Službeničkog suda Županije, * izrada općih i drugih akata vezano uz upravljanje nekretninama u vlasništvu Županije, * pravne i druge stručne poslove vezane uz nekretnine u vlasništvu Županije, * poslove uredskog poslovanja, otpreme pošte i vođenje arhive za sva upravna tijela, * određivanje brojčanih oznaka stvaralaca i primalaca akata na području Županije, * izradu stručnih prijedloga za planiranje, nabavu i upravljanje informacijsko-komunikacijskim sustavima, sustavom upravljanja dokumentima, nadzor nad radom mreže te informacijsku sigurnost i zaštitu podataka za potrebe Županije, * tekuće održavanje imovine županije koju koriste upravna tijela, * vodi brigu o održavanju i tehničkoj ispravnosti i korištenju službenih vozila, * pomoćno-tehničke poslove kojima se osigurava rad svih upravnih tijela Županije, * sudjelovanje u provedbi projekata sufinanciranih iz fondova Europske unije i državnih tijela, * sudjelovanje u izradi strateških i ostalih dokumenata Županije, * druge poslove utvrđene posebnim zakonom, drugim propisom, aktom Županijske skupštine ili župana.   Upravni odjel za poslove Skupštine, pravne i opće poslove obavlja i povjerene poslove državne uprave određene zakonom, te Odlukom o ustrojstvu i djelokrugu Upravnih tijela Sisačko-moslavačke županije („Službeni glasnik Sisačko-moslavačke županije“, broj 23/21 i 26/21), a koji se odnose na osobna stanja građana, registar birača, upis udruga i promjena u registar udruga Republike Hrvatske, vođenje registra sportskih djelatnosti pravnih osoba, upis zaklada, evidenciju kolektivnih ugovora i njihovih promjena, odobravanje korištenja i pružanja besplatne pravne pomoći i dr. |

|  |  |  |
| --- | --- | --- |
| **NAZIV PROGRAMA:**  **CILJ PROGRAMA:**  **OPIS PROGRAMA:**  **OBRAZLOŽENJE IZVRŠENJA PROGRAMA KROZ CILJEVE KOJI SU OSTVARENI PROVEDBOM PROGRAMA:**  **POKAZATELJI USPJEŠNOSTI IZVRŠENJA CILJEVA PROGRAMA:** |  | 1000 JAVNA UPRAVA I ADMINISTRACIJA ODJELA  **Aktivnosti:**  **A100001 Izvršna uprava i administracija Odjela**  **A100002 Županijska Skupština i radna tijela Skupštine i župana**  **A100004 Političke stranke**  **A100011 Službenički sud**  **K100013 Uredsko opremanje administracije**  Cilj programa je osiguranje organizacijskih, materijalnih, tehničkih i drugih uvjeta za rad upravnih odjela Sisačko-moslavačke županije, osiguranje sredstava za zakupnine, intelektualne usluge, računalne usluge, premije osiguranja, naknada za predsjednika i ostalih članova Županijske skupštine, članova radnih tijela, redovitog financiranje političkih stranaka koje imaju vijećnike u Županijskoj skupštini Sisačko-moslavačke županije i materijalnih i drugih uvjeta za rad Službeničkog suda u Sisačko-moslavačkoj županiji.  Zakonom, Statutom Sisačko-moslavačke županije i Poslovnikom Županijske skupštine Sisačko-moslavačke županije propisani su okviri i način rada tijela Sisačko-moslavačke županije, te su to ishodišni dokumenti na kojima se zasnivaju izračuni i ocjene potrebnih sredstava za rad tih tijela.  U Proračunu Sisačko-moslavačke županije za 2022. godinu za Program Javna uprava i administracija odjela planirana su sredstva u iznosu od 6.094.010,00 kuna, a realizirana su u iznosu od 3.650.885,21 kuna. Unutar programa za Aktivnost Izvršna uprava i administracija odjela planirana su sredstva u iznosu od 4.564.010,00 kuna, a realizirana su u iznosu od 3.062.468,05 kuna, za Aktivnost Županijska skupština i radna tijela Skupštine i župana planirana su sredstva u iznosu od 1.000.000,00 kuna, a realizirana su u iznosu od 314.174,68 kuna, za Aktivnost političke stranke planirana su sredstva u iznosu od 310.000,00 kuna, a realizirana su u iznosu od 153.140,00 kuna, za aktivnost Službenički sud planirana su sredstva u iznosu od 10.000,00 kuna, a realizirana su u iznosu od 0,00 kuna, te za Kapitalni projekt uredsko opremanje administracije planirana su sredstva u iznosu od 210.000,00 kuna, a realizirana su u iznosu od 121.102,48 kuna.  Podmirenje troškova za energente, komunalne usluge, telekomunikacijske i poštanske usluge, zakupnine, računalne i intelektualne usluge, premije osiguranja, tekućeg održavanja objekata, uredski materijal, uredsku opremu i ostale materijalne rashode, naknade za rad članova predstavničkog tijela i povjerenstava te za redovito financiranje političkih stranaka. |

|  |  |  |
| --- | --- | --- |
| **NAZIV PROGRAMA:**  **CILJ PROGRAMA:**  **OPIS PROGRAMA:**  **OBRAZLOŽENJE IZVRŠENJA PROGRAMA KROZ CILJEVE KOJI SU OSTVARENI PROVEDBOM PROGRAMA:**  **POKAZATELJI USPJEŠNOSTI IZVRŠENJA CILJEVA PROGRAMA:** |  | 1000 JAVNA UPRAVA I ADMINISTRACIJA ODJELA  **K100014 Ulaganje u objekte**  Cilj programa je osiguranje organizacijskih, tehničkih i drugih uvjeta za rad Upravnih odjela te ustanova kojima je Sisačko-moslavačka županija osnivač, a čiji su objekti u kojima su obavljali djelatnost stradali u katastrofalnom potresu te radi poticanja gospodarstva koje također ima negativne posljedice, a koje je izazvao katastrofalan potres, te radi povećanja kapaciteta iz područja socijalne skrbi.  Kupnja nekretnina.  U Proračunu Sisačko-moslavačke županije za 2022. godinu za kapitalni projekt Ulaganje u objekte planirana su sredstva u iznosu od 12.649.989,95 kuna, a realizirana su u iznosu 4.170.000,00 kuna.  Temeljem Odluke Županijske skupštine o kupnji nekretnina u k.o. Petrinja u vlasništvu Strižak d.o.o. od 10. ožujka 2022. godine i Odluke o izmjeni Odluke o kupnji nekretnina u k.o. Petrinja u vlasništvu Strižak d.o.o. od 27. travnja 2022. godine, realizirana je kupnja nekretnina po kupoprodajnoj cijeni od 4.170.000,00 kuna. |