**IZVJEŠĆE O RADU UPRAVNOG ODJELA ZA PROSTORNO UREĐENJE,GRADITELJSTVO I OBNOVU U PERIODU OD 1. 1. DO 30. 06. 2022. GODINE**

**(Obrazloženje izvršenja Financijskog plana u razmatranom periodu)**

**OPĆI PRIKAZ POSLOVA UO:**

Upravni odjel za prostorno uređenje, graditeljstvo i obnovu (nastavno u tekstu: UO) je uspostavljen temeljem Odluke o ustroju i djelokrugu upravnih tijela Sisačko-moslavačke županije, donesene na 3. sjednici Županijske skupštine, održane 21. 10. 2021. godine („Službeni glasnik Sisačko-moslavačke županije“, broj 23/21).

Sukladno navedenoj Odluci upravni odjel ima ustrojene dva odsjeka i to:

* Odsjek za prostorno uređenje, graditeljstvo i e-Nekretnine (koji ima ispostave u Novskoj, Glini, Popovači i Hrvatskoj Kostajnici. Ispostava u Hrvatskoj Kostajnici ne radi, već poslove obavlja Ispostava Novska.)
* Odsjek za imovinsko-pravne poslove, stambeno zbrinjavanje i obnovu (ovaj odsjek ima izdvojena radna mjesta u Petrinji, Glini, Novskoj i Kutini).

**PROSTORNO UREĐENJE, GRADITELJSTVO I E-NEKRETNINE**

Poslovi koji se obavljaju u Odsjeku za prostornog uređenja, graditeljstva i eNekretnina se odnose uglavnom na izdavanje akata gradnje i prostornog uređenje, te eNekretnina, na temelju **Zakona o prostornom uređenju** ( „Narodne novine“ broj 153/13, 65/17, 114/18, 39/19, 98/19; akti koji se izdaju su: lokacijska informacija, lokacijska dozvola, rješenje o izmjenama i dopunama lokacijske dozvole, rješenje o produženju važenja lokacijske dozvole, utvrđivanje posebnih uvjeta i uvjeta priključenja, rješenje o utvrđivanju građevne čestice, potvrda parcelacijskog elaborata, ovjera elaborata etažiranja;) **Zakona o gradnji** („Narodne novine“ broj 153/13, 20/17, 39/19 i 125/19; akti koji se izdaju su: građevinska dozvola , rješenje o izmjenama i dopunama građevinske dozvole, rješenje o ukidanju građevinske dozvole, građevinska dozvola za pripremne radove, rješenje o promjeni investitora, uporabna dozvola, uporabna dozvola za određene građevine, privremena uporabna dozvola, uporabna dozvola za dio građevine, rješenje o ukidanju građevinske dozvole, potvrda o dostavi završnog izvješća, prijava početka građenja i iskolčenja, prijava početka uklanjanja, rješenje o odbijanju/odbacivanju ili obustavi, potvrda glavnog projekta;) **Zakona o postupanju s nezakonito izgrađenim zgradama** („Narodne novine“ broj 86/12, 143/13, 65/17 i 14/19; akt koji se izdaje je: rješenje o izvedenom stanju).

Poslovi prostornog uređenja i gradnje se obavljaju u Sisku za područje općina Lekenik, Martinska Ves, Sunja, i Dvor, a po potrebi i ostalih područja (ovisno o opterećenju ispostava), te u ispostavama: Ispostava Novska (obavlja poslove prostornog uređenja i gradnje za gradove Novska i Hrvatska Kostajnica, te općine Jasenovac, Lipovljani, Donji Kukuruzari, Majur i Hrvatska Dubica), Ispostava Popovača (za područje Grada Popovača, te Općinu Velika Ludina), Ispostava Glina (za područje Grada Gline, te općina Topusko i Gvozd) i Ispostava Hrvatska Kostajnica (ne radi, te su poslovi u nadležnosti ispostave Novska).

Ovaj odsjek obavlja i poslove iz nadležnosti e-Nekretnina za cijelu županiju (osim grada Siska), Ovi poslovi se temelje na **Zakonu o procjeni vrijednosti nekretnina** („Narodne novine“ broj [78/15](https://narodne-novine.nn.hr/clanci/sluzbeni/2015_07_78_1491.html)), a odnose se na vođenje baze podataka prodaje i najma nekretnina, (stanova, kuća, poljoprivrednog zemljišta, šumskog zemljišta i dr.), izdavanja izvadaka iz baze prikupljenih podataka procjeniteljima koji izrađuju elaborate vrijednosti nekretnina, vođenje poslova za Procjeniteljsko povjerenstvo koje daje suglasnosti na elaborate, bez kojih se nekretnine ne smiju prodavati, osobito ako se radi o kupoprodaji nekretnina u vlasništvu ili za koristi jedinica lokalne i regionalne samouprave, te trgovačkih društava u vlasništvu JL(R)S-a i javno-pravnih tijela.

Poslovi Upravnog odjela obuhvaćaju koordinaciju i praćenje rada proračunskog korisnika: Zavoda za prostorno uređenje Sisačko- moslavačke županije, sukladno zakonskoj regulativi, Odluci o osnivanju, statutu Zavoda, programu rada i dr.

**IMOVINSKO PRAVNI POSLOVI, STAMBENO ZBRINJAVANJE I OBNOVA**

Poslovi koje obavlja Odsjek za imovinsko-pravne poslove, stambeno-zbrinjavanje i obnovu se odnose na utvrđivanje prava na naknadu za imovinu oduzetu za vrijeme jugoslavenske komunističke vladavine, izdavanje uvjerenje o pokrenutim postupcima naknade, izvlaštenje nekretnine (potpuno ili djelomično), osiguranje dokaza o stanju i vrijednosti nekretnine za koju se predlaže izvlaštenje, davanje odobrenja korisniku izvlaštenja za obavljanje pripremnih radnji, donošenje privremenog rješenja, stupanje u posjed izvlaštene nekretnine u tijeku postupka izvlaštenja, određivanje naknade za izvlaštenje nekretnine i sklapanje nagodbi, rješavanje pitanja obnove i potpore za popravak ratom oštećenog i uništenog objekta kao i povrata vlastitih uloženih sredstava za obnovu, rješavanje o statusnim pitanjima izbjeglica, prognanika i povratnika, te pravo na stambeno zbrinjavanje i sl. Poslovi i način obavljanja istih propisani su **Zakonom o izvlaštenju i određivanju naknade** (“Narodne novine” broj 74/14, 69/17 i 98/19) **i Zakonom o izvlaštenju** (“Narodne novine” broj 9/94, 35/94-isp., 112/00, 114/01, 79/06, 45/11 i 34/12-završetak za pokrenute postupke),  **Zakonom o naknadi za imovinu oduzetu za vrijeme jugoslavenske komunističke vladavine** (“Narodne novine” broj 92/96, 39/99,42/99, 92/99, 43/00, 131/00, 27/01, 34/01, 65/01, 118/01, 80/02, 81/02 i 98/19), **Zakonom o stambenom zbrinjavanju na potpomognutim područjima** (“Narodne novine” broj 106/18 i 98/19), **Zakonom o obnovi** (“Narodnenovine” broj 24796, 54796, 87796, 57/00, 38/09, 45/11, 51A/13 i 98/19), **Zakonom o statusu prognanika i izbjeglica** (“Narodne novine” broj 96/96, 39/95, 29/99, 128/99, 51a/13 i 98/19).

**REALIZIRANE AKTIVNOSTI od 1. 1. do 30. 6. 2022. GODINE:**

Realizacija rada Upravnog odjela u prvom polugodištu 2022. godine je vidljiva kroz broj izdanih akta - ukupno 1.482 akta i to:

|  |  |  |  |  |  |
| --- | --- | --- | --- | --- | --- |
| **Vrsta akta** | **Broji izdanih akta po ispostavama i ukupno** | | | | |
| **Sisak** | **Popovača** | **Novska** | **Glina** | **ukupno** |
| Lokacijska dozvola | 7 | 3 | 6 | 6 | 22 |
| Građevinska dozvola | 25 | 26 | 37 | 19 | 107 |
| Uporabna dozvola s tehničkim pregledom | 6 | 6 | 15 | 2 | 29 |
| Uporabna dozvola za određene građevine | 51 | 30 | 122 | 84 | 287 |
| Rješenje o izvedenom stanju | 90 | 48 | 37 | 3 | 178 |
| Rješenje o utvrđ. građ. čestice | 5 | 3 | 5 | 1 | 14 |
| Prijava poč. gradnje/uklanjanja | 21 | 19 | 24 | 13 | 77 |
| Potvrda parcelacije/etažiranja | 4 | 1 | 8 | 5 | 18 |
| Lokacijska informacija | 78 | 21 | 45 | 46 | 190 |
| Utvrđivanje posebnih uvjeta | 22 | 13 | 32 | 20 | 87 |
| Uvjerenje o statusu čestice | 63 | 35 | 58 | 67 | 223 |
| Akti iz područja gradnje | 7 | 4 | 30 | 12 | 53 |
| Akti iz područja prostor. uređ. | 8 | 6 | 46 | 33 | 93 |
| Potvrda glavnog projekta | 3 | 0 | 4 | 0 | 7 |
| ostalo | 47 | 0 | 0 | 50 | 97 |
| UKUPNO IZDANO AKATA | 437 | 215 | 469 | 361 | 1.482 |

Najbitnije je istaknuti da su izdani akti gradnje za zahvate JLS-a i trgovačkih društava u vlasništvu JLS-a kao što su:

* rekonstrukcija i gradnja mrtvačnice u Starom Grabovcu; izgradnja pristupne prometnice u Novskoj (ulica Adalberta Knoppa); izgradnja javne rasvjete i plinovoda u poduzetničkoj zoni Novska jug; izgradnja zgrade javne i društvene namjene u Novskoj (između dvorane i srednje škole); izgradnja dječjeg vrtića u Vrginmostu (općina Gvozd); izgradnja sustava odvodnje u naseljima Hađer i Dvorišće, sustav odvodnje naselja Gornji i Donji Viduševac; sustava odvodnje u naseljima Katočičko Selišće i Grabov Potok; sustava vodoopskrbe i odvodnje naselja Strelečko; izgradnja vodoopskrbne mreže naselja Novoselci; izgradnja vodoopskrbnog sustav naselja Drljače i Komarevačku ulicu u Sunji; rekonstrukcija i gradnja ŠRC Glina i izgradnja nogometnog igrališta s atletskom stazom; izgradnja podzemnog kabla 10/20/0,4 kV u Mustafinoj Kladi; rekonstrukcija i izgradnju nogostupa u Lipovljanima (Sajmišna ulica) i dr.
* Odrađena je i prijava početka građenja višestambenih zgrada u Topuskom i Glini (zamjenske zgrade nakon potresa), te je Upravni odjel sudjelovao u izradi projekata za rekonstrukciju i dogradnju Lječilišta Topusko/TOP Termi (izdani su posebni uvjeti i pregledan projekt za građevinsku dozvolu); projekta Voćarsko- vinogradarske škole, izgradnje trafostanice za projekt Natura i dr.

Poslovi koji se odnose na e-Nekretnine su sljedeći: izdavanje izvadaka iz baze, obrada Procjembenih elaborata, organiziranje i praćenje (izrada zapisnika) sjednica Stručnog povjerenstva, te izrada Izvješća o tržištu nekretnina Sisačko-moslavačke županije za proteklu kalendarsku godinu.

Broj izdanih i obrađenih dokumenata u bazi e-Nekretnina je prikazan u tablici:

|  |  |
| --- | --- |
| izvadci iz baze | 115 |
| informacije iz baze | 1 |
| obrada elaborata tržišne vrijednosti nekretnina | 60 |
| sjednice stručnog povjerenstva | 14 |

Za izdavanje akata prostornog uređenja, graditeljstva i e-Nekretnina naplaćuju se pristojbe po Zakonu o upravnim pristojbama, te su ta sredstva prihod županije (npr. izvadak iz baze 180,00 kn; izdavanje kartografskih prikaza – 400,00 kn; lokacijska dozvola 800,00 -25.000,00 kn ovisno o veličine zgrade i obuhvata zahvata; građevinska dozvola 800,00 kn do 12.000,00 kn odnosno 0,17 ‰ ili 0,25 ‰ od procijenjenih troškova građenja ovisno o vrsti građevine ali ne manje od 1.000,00 kn; uporabna dozvola 600,00 kn.)

Što se tiče realizacije poslova Odsjeka za imovinsko pravne poslove, stambeno zbrinjavanje i obnovu isti je sljedeći:

* U razmatranom periodu iz područja imovinsko-pravnih poslova, stambenog zbrinjavanja i obnove je riješeno ukupno 255  predmeta, te je  izdano 487 upravnih akata i 85 neupravnih akata.
* Izrađeno je 568 zaključaka,  435 prijedloga za upis zabilježbe i 2367 dopisa.
* Održano je 119  usmenih rasprava te je provedeno 934  očevida.

Obzirom da dokazni postupak i kompletiranje spisa traje više mjeseci, praćenje uspješnosti rada temelji se na statističkim podacima obavljenih radnji i izdanih akata na mjesečnoj razini. Kako je u upravnom postupku ovog upravnog područja u pravilu riječ o opsežnim zahtjevima stranaka (broj nekretnina i sl.), često se donose djelomična rješenja po fazama kada je je neko pitanje zrelo za rješavanje, ali navedenim postupanjem, cijeli predmet ne smatra se dovršenim tj. riješenim u cijelosti. Prioritetno se rješavaju predmeti osiguranja dokaza i izvlaštenja koji su ujedno i hitni postupci vezani uz važne infrastrukturne projekte u Sisačko – moslavačkoj županiji.

U postupku stambenog zbrinjavanja i obnove ne donose se djelomična rješenja. Donošenjem rješenja postupak je dovršen.

Administrativni poslovi realizirani su na način da je uneseno i otpremljeno ukupno 11.136 pismena te je formirano  1133 novih spisa, a napisano je i  130 zapisnika i dopisa.

Povjerenstvo za procjenu useljivosti stambenih objekata (koje čine službenici Odsjeka) provelo je  27 očevida, te ispunjene obrasce (zapisnike) dostavilo službenicima na daljnje postupanje. Realizirana je Lista prvenstva stambenog zbrinjavanja za 2022. godinu, sukladno Planu stambenog zbrinjavanja za 2022. godinu, pa je tako: (model A (najam obiteljske kuće u državnom vlasništvu);model B (darovanje neuseljive obiteljske kuće u državnom vlasništvu i građevnog materijala za njenu obnovu);

-model C (najam stana u državnom vlasništvu) i model D (darovanje građevinskog zemljišta u državnom vlasništvu i građevnog materijala za izgradnju obiteljske kuće) -  nisu bili u Planu, dok je model E (darovanje građevnog materijala za obnovu, dogradnju ili izgradnju obiteljske kuće u vlasništvu korisnika) -  u Planu predviđeno 38 paketa građevinskog materijala koji će se do kraja godine dodijeliti podnositeljima zahtjeva sukladno bodovima na Listi prvenstva i ispunjenim zakonskim uvjetima.

Što se tiče poslova obnove nakon potresa, Upravni odjel je dao na ispomoć u Središnji državni ured za obnovu i stambeno zbrinjavanje u Petrinji jednu djelatnicu, a ostali poslovi su vezani uz prikupljanje i dostavu podataka Ministarstvu prostornog uređenje, graditeljstva i državne imovine koje je nadležno za izdavanje rješenje o pravu na obnovu (rješavanje po zahtjevu za određenog korisnika).

U području imovinsko-pravnih poslova kao najvažniji i najveći posao je postupak izvlaštenja za zahvat u prostoru: izgradnja autoceste Zagreb-Sisak (A11), dionica: Lekenik – Sisak. Na dan 30. 06. 2022. godine, od 1390 nekretnina na prostoru zahvata, izvlašteno je njih 1282. Drugi najvažniji zahvat u prostoru je i izgradnja Sjevernog kolnika spojne ceste čvor Sisak – Sisak od km cca 0+000 do km 2+650 SC1 te je za svih 604 nekretnina proveden postupak osiguranja dokaza o njihovom stanju i vrijednosti.

**OBRAZLOŽENJE RASHODA (ORGANIZACIJSKA KLASIFIKACIJA)**

Obzirom da su poslovi Upravnog odjela uglavnom vezani za izdavanje akta, te da se navedeni poslovi ne vide kroz proračun (nema troškova), u daljnjem tekstu se daje obrazloženje planiranih i realiziranih financijskih sredstava pa tako:

Planirani rashodi razdjela **016** – Upravni odjel za prostorno uređenje, graditeljstvo i obnovu su bili 3.194.242,00 kune, dok su isti do 30. lipnja 2022. godine ostvareni sa 1.097.951,45 kuna.

Razdjel 016 čine prostorno uređenje, graditeljstvo i obnova (Glava 01601) i javna ustanova Zavod za prostorno uređenje (Glava 01602).

Prostorno uređenje, graditeljstvo i obnova od ukupno planiranih 420.000,00 kuna je realizirao 3.876,47 kuna. Utrošeni iznos je trošak članova Povjerenstva za stratešku procjenu utjecaja na okoliš V. izmjena i dopuna Prostornog plana Sisačko-moslavačke županije. Preostali planirani iznos za ovaj program nije utrošen a razlog je sljedeći:

U programu Dokumenti prostornog uređenja planirane su dvije aktivnosti i to:

* **Aktivnost 100001** Prostorno uređenje i gradnja kroz koju je planirana izrada prostornih planova i to: IV. izmjena i dopuna prostornog plana Sisačko-moslavačke županije, V. izmjena i dopuna Prostornog plana Sisačko-moslavačke županije, ostalih planova – iznos od 100.000,00 kuna. Navedeni iznos će biti utrošen do kraja godine, budući da su planovi za koje je namijenjen navedeni iznos u izradi, odnosno za V. izmjene i dopune Prostornog plana SMŽ je proveden postupak strateške procjene, te postupak javnog uvida i rasprave, dok je izrada IV. izmjena i dopuna Prostornog plana SMŽ i Strateške studije utjecaja na okoliš Plana u tijeku, te se očekuje da će do kraja rujna započeti postupak strateške procjene utjecaja na okoliš IV. izmjene i dopuna Plana.
* Kroz ovu aktivnost je planiran i postupak strateške procjene utjecaja IV. izmjena i dopuna Plana na okoliš. Za provedbu ovog postupaka potrebna je Strateška studija utjecaja na okoliš koja je ugovorena i u tijeku je izrada iste, a troškovi će biti plaćeni po završenom postupku (iznos od 200.000,00 kuna).
* Kroz ovu aktivnost je planiran i iznos od 20.000,00 kuna za provedbu javne rasprave, a isti nije utrošen jer je izrada IV. izmjene i dopune Prostornog plana SMŽ u tijeku, te će javni uvid i rasprava biti održani po završetku izrade Plana i Strateške studije.
* Kako je u postupku strateške procjene imenovano Povjerenstvo za stratešku procjenu, te kako članovi Povjerenstva imaju pravo na naknadu za svoj rad, sredstva u iznosu od 3.876,47 kuna su utrošena za troškove članova Povjerenstva (koji su u ožujku održali dvije sjednice i izradili Mišljenje na Stratešku studiju utjecaja na okoliš V. izmjena i dopuna Prostornog plana SMŽ. Navedena sredstava su osigurana iz drugih izvora.).
* **Aktivnost 100002** Izrada Plana približnih vrijednosti nekretnina je aktivnost za koju su planirana sredstva u iznosu od 100.000,00 kuna, a sredstva su planirana za izradu navedenog dokumenta, sukladno zakonskoj obvezi koju županija ima po Zakonu o procjeni vrijednosti nekretnina. Sredstva do kraja lipnja nisu utrošena, a obzirom da će Upravni odjel sam izraditi navedeni dokument ista će biti preraspoređena do kraja godine.

Planirani iznos od 2.774.242,00 kuna za Zavod za prostorno uređenje SMŽ je realiziran s 1.094.074,98 kuna, a obrazloženje za realizaciju proračuna Glave 01602 Zavod za prostorno uređenje daje ravnatelj Zavoda.

|  |
| --- |
| **Program 1001 - Dokumenti prostornog uređenja** |
| **Cilj programa** je osnažiti institucionalne kapacitete za strateško i prostorno planiranje, te osigurati zakonske i prostorne mogućnosti za gospodarski, ekonomski, kulturni i drugi razvoj Županije, sukladno zakonskim propisima i prostorno-planskoj dokumentaciji. Ovaj program obuhvaća i izradu i donošenje novih prostornih planova, odnosno izmjene i dopune istih. Program obuhvaća poslove na vođenju postupaka, te donošenje rješenja iz područja prostornog uređenja i gradnje, predlaganje županu izdavanja suglasnosti na prostorne planove JLS-a, vođenje postupaka izrade i donošenja akata prostornog uređenja u nadležnosti županije i dr. (Izdavanje akata je propisano zakonom, a provodi se po zahtjevu stranaka.)  Ovaj program obuhvaća i postupke vođenja registra e-Nekretnina, izdavanja informacija i izvadaka, te izradu Plana približnih vrijednosti nekretnina na području SMŽ, a za potrebe procjene vrijednosti nekretnina koje se prodaju, unajmljuju i sl. Provedba programa prati se kroz broj izdanih akta, izrađenih dokumenata, pa je tako od 1.1. do 30. 06. 2022. izdano ukupno **1 482** akta prostornog uređenja i gradnje, što je za 42 akta više nego u istom razdoblju prošle godine. Što se tiče procjene vrijednosti nekretnina do 30. 06. 2022. izdana su 115 izvatka iz baze podataka, što je više od istog razdoblja prošle godine. Obrađeno je 60 procjembenih elaborata (što je 25% više u odnosu na isto razdoblje prošle godine), te je održano 14 sjednica stručnog povjerenstva (što je 45% više nego u istom razdoblju prošle godine).  U proračunu su za ovaj program planirana sredstva za:   * izradu dokumenata prostornog uređenja 320.000,00kn * izradu Plana približnih vrijednosti nekretnina za područje SMŽ 100.000,00 kn   Sredstva iz ovog programa su utrošena u iznosu od 3.876,47 kuna, a razlozi su sljedeći:   * sredstva planirana za akte/dokumente prostornog uređenja nisu utrošena, jer su namijenjena za izradu prostorno planske dokumentacije i Strateške studije utjecaja na okoliš IV. Izmjena i dopuna prostornog plana SMŽ za koju je provedena javna nabava, te je izrada studije u tijeku. Utrošen je iznos od 3.876,47 kuna za troškove rada Povjerenstva za stratešku procjenu koje je održalo dvije sjednice u ožujku 2022. godine. Ostala sredstva se planiraju realizirati do kraja godine.   Učinkovita realizacija ovog programa se prati kroz praćenje ostvarenja zadanih ciljeva, pa tako:   * Povećana je razina kvalitete pruženih usluga – planirano je izdavanje najmanje 65 građevinskih dozvola, a u prvoj polovini godine su **izdano je 107** građevinskih dozvola; ukupan broj izdanih akata prostornog uređenja i gradnje u prvoj polovici 2022. je bio **1482,** (planirano je 200 mjesečno tj. 1200 na polugodišnjoj razini). * Brža dostupnost podataka i kvalitetnija opremljenost je ostvarena jer stranke mogu putem sustava e-Građanina podnositi zahtjeve i pratiti tijek rješavanja istih. * Izvješće o stanju nekretnina na području SMŽ u 2021. je doneseno i objavljeno na internetskim stranicama SMŽ.   Na temelju navedenih rezultata može se smatrati da se program uspješno provodi.  Planirana sredstva za provedbu ovog programa nisu utrošena jer nisu završeni dokumenti za koje su planirana sredstva, te nije niti izvršeno plaćanje istih. |

Privremena pročelnica

Blanka Bobetko Majstorović, dipl. ing. biol.